
PËR MIRATIMIN E RREGULLAVE PËR PËRCAKTIMIN, KRIJIMIN DHE REALIZIMIN E KORNIZËS REFERUESE GJEODEZIKE SHQIPTARE (KRGJSH-2010), SI METADATE

Në mbështetje të nenit 100 të Kushtetutës dhe të pikave 1 e 4 të nenit 13 të ligjit nr. 72/2012 “Për organizimin dhe funksionimin e infrastrukturës kombëtare të informacionit gjeohapësinor”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI:

1. Miratimin e rregullave për përcaktimin, krijimin dhe realizimin e Kornizës Referuese Gjeodezike Shqiptare (KRGJSH-2010), si metadate, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohen Ministri për Inovacionin dhe Teknologjinë e Informacionit e të Komunikimit dhe Autoriteti Shtetëror për Informacionin Gjeohapësinor për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

PËRCAKTIMI, REALIZIMI DHE MIRËMBAJTJA E KORNIZËS REFERUESE GJEODEZIKE SHQIPTARE (KRGJSH-2010)

KREU I
DISPOZITA TË PËRGJITHSHME

Neni 1
Objekti

Me këtë vendim të Këshillit të Ministrave përcaktohet definimi, realizimi dhe mirëmbajtja e Kornizës Referuese Gjeodezike Shqiptare.

Neni 2
Përkufizime

Në kuptimin e këtij vendimi:
1. “Parametrat gjeodezikë bazë” janë një grup konstantesh të pranuara ndërkombëtarisht që lidhen me përcaktimin e formës së tokës dhe dinamikën e saj të cilat përdoren në gjeodezi.
2. “GRS80 (Geodetic Reference System)” është sistemi referues gjeodezik i përcaktuar në vitin 1980 dhe i pranuar ndërkombëtarisht.
3. “ETRS89 (European Terrestrial Reference System)” është sistemi koordinativ tokësor i Europës i pranuar nga nënkomisioni i Shoqatës Ndërkombëtare të Gjeodetëve (IAG) për Europën “EUREF” dhe i fiksuar në pjesën e qëndrueshme të pllakës kontinentale europiane.
“89” është indeksi që tregon vitin e realizimit të parë të tij dhe përputhet me vitin “epokën” e realizimit të ITRS (International Terrestrial Reference System) ose Sistemit Referues Tokësor Ndërkombëtar “Epoka 2010”, lidhet me kohën (1 janar 2010) në të cilën duhet të llogariten koordinatat e rrjetit shtetëror GPS.
4. “UELN (United European Leveling Network)” është emri i rrjetit të bashkuar europian të nivelimit.
5. “EVERS (European Vertical Reference System)” është emri i sistemit të referimit europian për lartësitë.
6. “IGSN 1971 (International Gravity Standardization Network 1971)” është rrjeti gravimetrik standardizues ndërkombëtar i vitit 1971, nëpërmjet të cilit përcaktohet rrjeti unik gravimetrik.
7. “GNSS (Global Navigation Satellite Systems)” janë sistemet satelitore globale të navigimit të ndërtuara për të përcaktuar vendndodhjen, kohën dhe shpejtësinë.
8. “EUREF (European Reference Frame)” është emri i sistemit koordinativ i cili është pranuar zyrtarisht si kornizë referuese gjeodezike për BE-në.
9. “Rrjeti shtetëror GPS” është rrjeti që përfshin rrjetin pasiv GPS dhe rrjetin aktiv të stacioneve GNSS në territorin e vendit.
10. “Projeksioni hartografik” është element i bazës matematike për të gjitha llojet e hartave, nëpërmjet të cilit mundësohet paraqitja në rrafsh e sipërfaqes së lakuar të elipsoidit tokësor.
11. “Sistemi i ndarjes dhe emërtesës së hartave” është një sistem që përdoret për ndarjen dhe emërtimin e fletëve të hartave të shkallëve të ndryshme, duke na mundësuar njëkohësisht edhe lidhjen reciproke midis tyre.
Neni 3

1. Korniza referuese gjeodezike shqiptare që do të përdoret në Republikën e Shqipërisë do të quhet:
“Korniza Referuese Gjeodezike Shqiptare 2010” ose shkurt (KRGJSH-2010), ku “2010” është indeksi që lidhet me “epokën” në të cilën janë përcaktuar koordinatat e pikave gjeodezike të monumentalizuara në territorin e Republikës së Shqipërisë.
2. KRGJSH-2010 do të përcaktohet duke u mbështetur në kornizën referuese gjeodezike europiane.
3. KRGJSH-2010 do të përdoret në të gjitha aplikacionet që lidhen me përdorimin e koordinatave në territorin e vendit.
4. Lidhja midis KRGJSH-2010 dhe sistemeve të tjera të përdorura në vendin tonë do të bëhet duke përdorur parametrat e transformimit të llogaritura për çdo rast.

Neni 4

1. KRGJSH-2010, materializohet në terren nëpërmjet ndërtimit dhe mirëmbajtjes së pikave gjeodezike, të cilat duhet të jenë të shpërndara në mënyrë uniforme në të gjithë territorin e vendit, duke formuar kështu bazën unike gjeodezike të Republikës së Shqipërisë.
2. Për pikat e bazës unike gjeodezike të Republikës së Shqipërisë përcaktohen:
a) koordinatat gjeodezike;
b) lartësitë mbi nivelin e detit;
c) nxitimi i forcës së rëndesës;
d) deklinacioni magnetik.
Neni 5

1. Baza unike gjeodezike e Republikës së Shqipërisë përfshin rrjetet e mëposhtme:
a) rrjetin shtetëror GPS;
b) rrjetin shtetëror të nivelimit;
c) rrjetin shtetëror gravimetrik;
d) rrjetin e stacioneve mareografike;
e) rrjetin e stacioneve magnetometrike.
KREU II
PËRCAKTIMI I KORNIZËS REFERUESE GJEODEZIKE SHQIPTARE (KRGJSH-2010)

Neni 6

1. KRGJSH-2010 përfshin:
a) parametrat gjeodezikë bazë të përcaktuar në Sistemin Referues Gjeodezik 1980 (GRS-80) siç pasqyrohen në shtesën (I);
b) sistemin koordinativ gjeodezik ETRS 89;
c) sistemin e lartësive që realizohet nëpërmjet reperave të rrjetit shtetëror të nivelimit të përfshirë në Rrjetin Unik Europian të Nivelacionit (UELN) dhe të përcaktuara në Sistemin Referues Vertikal Europian (EVRS) me ndihmën e të dhënave për forcën e rëndesës të unifikuara në sistemin International Gravity Standardization Network 1971 (IGSN 1971).
d) sistemin e koordinatave në plan, i cili mundësohet nga dy projeksione hartografike:
Projeksioni Tërthor Zonal i Merkatorit (TMzn) për harta në shkallë më të madhe se 1:500 000 dhe Projeksioni Konik Konform i Lambertit (LCC) për harta në shkallë 1:500 000 dhe më të vogla, duke përdorur si meridian qendror të zonës, meridianin λ =20º gjatësi gjeografike lindore që përdoret në të gjitha punimet civile.
e) sistemin ndërkombëtar për ndarjen dhe emërtesën (nomeklatura) që përdoret për ndarjen dhe emërtesën e fletëve të hartave deri në shkallën 1:2500, siç pasqyrohet në shtesën (II).

KREU III
REALIZIMI DHE MIRËMBAJTJA E KORNIZËS REFERUESE GJEODEZIKE SHQIPTARE (KRGJSH-2010)

Neni 7

KRGJSH-2010 realizohet dhe mirëmbahet nga Autoriteti Shtetëror për Informacionin Gjeohapësinor ASIG, nëpërmjet realizimit dhe mirëmbajtjes së rrjeteve gjeodezike të parashikuara në nenin 5.

Neni 8

Rrjeti shtetëror GPS materializohet nëpërmjet ndërtimit të rrjetit shtetëror aktiv të stacioneve GNSS dhe rrjetit shtetëror pasiv GPS. Koordinatat e pikave të këtyre rrjeteve përcaktohen në sistemin ETRS 89, epoka 2010.

Neni 9

Rradha e kryerjes së punimeve, përgatitja e instruksioneve me kërkesat teknike për projektimin, ndërtimin dhe mirëmbajtjen e rrjeteve të parashikuara në nenin 5, përfshi këtu rrjetin shtetëror pasiv GPS dhe rrjetin aktiv të stacioneve GNSS, përcaktohen dhe miratohen nga ministri përgjegjës për infrastrukturën kombëtare të informacionit gjeohapësinor me propozimin e AISG-ut.

Neni 10

Transformimi i të dhënave dhe materialeve gjeodezike dhe hartografike ekzistuese në Kornizën Referuese Gjeodezike Shqiptare 2010 bëhet duke u mbështetur në instruksionet e miratuara nga ministri përgjegjës për infrastrukturën kombëtare të informacionit gjeohapësinor me propozimin e ASIG-ut.

Neni 11

Sistemi i koordinatave kënddrejta (x, y) që përftohen duke u mbështetur në pikën “d” të nenit 6 të këtij vendimi, do të quhet “Sistemi koordinativ 2010”.

Neni 12

Deri në momentin e realizimit të plotë të rrjeteve të veçanta të parashikuara në nenin 5, rrjete nëpërmjet të cilave realizohet KRGJSH-2010, punimet për të cilat nuk është siguruar mbështetje nga KRGJSH-2010 do të mbështeten në rrjetet ekzistuese.

Shtesa I

1. Parametrat gjeodezikë bazë në sistemin GRS-80 janë:
a) Rrezja e ekuatorit të tokës: a = 6 378 137m;
b) Konstantja gravitacionale gjeocentrike e tokës duke përfshirë edhe atmosferën:
GM = 3 986 005 x 10-8 m3s-2;
c) Faktori dinamik i figurës së tokës pa përfshirë baticën e qëndrueshme: 
J2 = 108 263 x 10-8;
Këtij faktori i korrespondon shtypja në pole: 1/f = 298.257 223 563;
d) Shpejtësia këndore e rrotullimit të tokës: ω = 7 292115.0 x 10-11rad.sek-1.

Shtesa II

1. Tabela për ndarjen dhe emërtesat e fletëve të hartave standarde për shkallët 
nga 1: 1 000 000 – 1:2500, në përputhje me nomenklaturën ndërkombëtare
	


	Shkalla
	Përmasat
	Përcaktimi
	Emërtesa

	
	
	Gjerësia (φ)
	Gjatësia (λ)
	
	

	1
	1:1 000 000
	40
	60
	Sipas hartës ndërkombëtare
 Shk 1:1 000 000
	K-34

	2
	1: 500 000
	20
	30
	1/4 e fletës së hartës
 Shk 1:1 000 000
	K-34-A, B, C, D

	3
	1: 200 000
	40’
	60’
	1/36 e fletës së hartës
 Shk 1:1 000 000
	K-34-I, II, III, ...XXXVI

	4
	1: 100 000
	20’
	30’
	1/144 e fletës së hartës
 Shk 1:1 000 000
	K-34-1, 2, 3, …144

	5
	1: 50 000
	10’
	15’
	1/4 e fletës së hartës
 Shk 1: 100 000
	K-34-…40…
A, B, C, D

	6
	1: 25 000
	5’
	7’ 30”
	1/4 e fletës së hartës
 Shk 1: 50 000
	K-34-40-B-a, b, c, d

	7
	1:10 000
	2’ 30”
	3’ 45”
	1/4 e fletës së hartës
 Shk 1: 25 000
	K-34-40- A-a -1, 2, 3, 4

	8
	1:5 000
	1’ 15”
	1’ 52.5”
	1/256 e fletës së hartës
 Shk 1: 100 000
	K-34-40-1, 2, …256

	9
	1:2 500
	 37.5”
	 56.25”
	1/4 e fletës së hartës
 Shk 1: 5 000
	K-34-40-(256)-a, b, c, d



Për ndarjen dhe emërtesën e fletëve të hartave për shkallë më të mëdha se shkalla 1:2500 do të përdoret ndarja dhe emërtesa e parashikuar në “Udhëzuesin metodik për plotësimin e kartelës së pasurive të paluajtshme”, e miratuar nga Zyra Qendrore e Regjistrimit të Pasurive të Paluajtshme, me nr. protokolli 76, datë 13.9.1999.
VENDIM
Nr. 672, datë 7.8.2013

PËR KUOTAT FINANCIARE TË USHQIMIT NË MENSA E KONVIKTE, BURSAT E SHTETIT DHE PAGESAT E NXËNËSVE E TË STUDENTËVE NË INSTITUCIONET ARSIMORE PUBLIKE, PËR VITIN SHKOLLOR 2013 - 2014

Në mbështetje të nenit 100 të Kushtetutës të neneve 6, 19 e 28 të ligjit nr. 69/2012, datë 21.6.2012 “Për sistemin arsimor parauniversitar në Republikën e Shqipërisë”, të nenit 57 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, të neneve 1 e 5 të ligjit nr. 10 289, datë 17.6.2010 “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ të Shtetit dhe të Policisë së Burgjeve, që humbin jetën në krye apo për shkak të detyrës”, të nenit 29 të ligjit nr. 8872, datë 29.3.2002 “Për arsimim dhe formim profesional në Republikën e Shqipërisë”, të ndryshuar, të ligjit nr. 7889, datë 14.12.1994 “Për statusin e invalidit”, të ndryshuar, të ligjit nr. 8153, datë 31.10.1996 “Për statusin e jetimit”, të ndryshuar dhe të ligjit nr. 119/2012, datë 17.12.2012 “Për buxhetin e vitit 2013”, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Nxënësit, që ndjekin studimet në institucionet arsimore publike dhe studentët që ndjekin një program studimi të ciklit të parë, me kohë të plotë, në institucionet arsimore publike, mund të përfitojnë bursë dhe përfitime të tjera, të parashikuara në këtë vendim, nga buxheti vjetor i miratuar për Ministrinë e Arsimit dhe Shkencës.
2. Përfitojnë bursë nxënësit dhe studentët, brenda kuotave dhe kritereve të përcaktuara në këtë vendim:
2.1 Sipas kriterit ekonomik (nxënës/studentë):
a) Nxënësit/studentët, që vazhdojnë studimet larg vendbanimit të tyre në largësinë mbi 5 km dhe plotësojnë kriterin ekonomik, sipas pasqyrës nr. 1 që i bashkëlidhet këtij vendimi.
b) Nxënësit, që banojnë në fshat, të cilët nuk kanë shkollë 9-vjeçare brenda rrezes prej 5 km e që vendosen në konvikt publik.
c) Nxënësit/studentët, që kanë përfituar statusin e jetimit dhe që plotësojnë kriterin ekonomik.
ç) Nxënësit/studentët, të cilët kanë humbur kujdestarinë prindërore me vendim gjykate të formës së prerë dhe që plotësojnë kriterin ekonomik.
d) Secili nga studentët, bashkëshort me fëmijë, që plotëson kriterin ekonomik dhe që vendoset në konvikt publik.
dh) Fëmijët, nxënës apo studentë, që kanë statusin e invalidit paraplegjik dhe tetraplegjik dhe që plotësojnë kriterin ekonomik.
2.2 Sipas rezultateve të arritura (nxënës/studentë):
a) Nxënësit e arsimit të mesëm profesional, që kanë mbaruar vitin shkollor pararendës me të gjitha notat 10 (dhjeta).
b) Nxënësit, të cilët vazhdojnë studimet në shkollat profesionale, në degët bujqësore, veterinare, pyjore dhe ndërtim, në vitet e dyta e lart, dhe që kanë mbaruar vitin akademik pararendës me notën mesatare mbi 8 (tetë).
c) Studentët, që regjistrohen në vitin e parë të shkollës së lartë, që kanë mbaruar shkollën e mesme me medalje ari.
ç) Studentët, që regjistrohen në vitin e parë të shkollës së lartë, që janë shpallur nga Ministria e Arsimit dhe Shkencës më të mirët e maturës shtetërore, sipas renditjes në listën e vlerësimit të realizuar nga Agjencia Kombëtare e Provimeve. Për vitin akademik 2013-2014, numri i tyre do të jetë 25 (njëzet e pesë) studentë. Kjo kategori studentësh përfiton bursë kur ata vazhdojnë studimet në institucionet publike të arsimit të lartë dhe vetëm për vitin akademik 2013-2014.
d) Studentët që kanë mbaruar vitin akademik pararendës me të gjitha notat 10 (dhjeta).
dh) Studentët që vazhdojnë studimet në programin e studimit “Matematikë” dhe në programin e studimit “Fizikë”, në vitin e dytë e lart, dhe kanë mbaruar vitin akademik paraardhës me notën mesatare mbi 8 (tetë).
2.3 Jashtë kriterit ekonomik (nxënës/studentë):
Nxënës apo studentë, fëmijë të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ të Shtetit dhe të Policisë së Burgjeve, që kanë humbur jetën në krye dhe për shkak të detyrës. 
Në fillim të çdo viti akademik, por jo më vonë se data 15.12.2013, Ministria e Brendshme, Ministria e Drejtësisë, Ministria e Mbrojtjes dhe Shërbimi Informativ i Shtetit të dërgojnë në Ministrinë e Arsimit dhe Shkencës listën për këtë kategori nxënësish/studentësh.
2.4 Sipas degëve prioritare për zhvillimin e ekonomisë (nxënës):
Nxënësit, që regjistrohen në shkollat e mesme profesionale në degët bujqësore, veterinare, pyjore, ndërtim, shpim e shfrytëzim i vendburimeve të naftës dhe gazit dhe gjeologji-miniera. Prioritet në trajtimin me bursë kanë nxënësit që ndjekin shkollat profesionale dhe me vendbanim të përhershëm në zonat verilindore dhe juglindore të vendit, si: Tropoja, Hasi, Puka, Kukësi, Dibra, Bulqiza, Mati, Mirdita, Malësia e Madhe, Librazhdi, Gramshi, Kolonja, Përmeti, Pogradeci, Skrapari dhe rrethi Tepelenë.
3. Nxënësit dhe studentët e të gjitha kategorive të sipërpërmendura nuk përfitojnë bursë ose humbasin të drejtën e përfitimit të bursës, kur:
a) janë ndarë nga trungu familjar;
b) familjet e tyre ushtrojnë veprimtari private;
c) vazhdojnë studimet në një program të dytë studimi;
ç) shpallen ngelës dhe humbasin vitin shkollor për arsye të rezultateve jokaluese.
4. Ministria e Arsimit dhe Shkencës harton planin e shpërndarjes së bursave, për drejtoritë arsimore rajonale (DAR) dhe zyrat arsimore (ZA), për vitet e para, sipas kuotave të miratuara (për nxënës/studentë). DAR/ZA-të, pas këshillimit me njësitë bazë të qeverisjes vendore, hartojnë planin e shpërndarjes së bursave dhe e dërgojnë në njësitë bazë të qeverisjes vendore (bashki/komunë), në përshtatje me kërkesat e paraqitura paraprakisht prej tyre për kategoritë, sipas pikës 2.1 të këtij vendimi.
5. Njësitë bazë të qeverisjes vendore, bazuar në planin e përcaktuar për to nga DAR/ZA-të, vendosin, me këshillat e tyre, për dhënien e bursave, sipas kritereve të përcaktuara në pikat 2.1, 2.2 dhe 2.4 të këtij vendimi, duke u dhënë përparësi nxënësve dhe studentëve nga shtresat sociale në nevojë, për trajtimin me bursë të plotë ose, në pamundësi, trajtimin me gjysmë burse.
5.1 Njësitë bazë të qeverisjes vendore, detyrimisht, duhet t’u dërgojnë, në rrugë zyrtare, institucioneve publike të arsimit të lartë, njësive bazë të qeverisjes vendore, drejtorive arsimore rajonale apo zyrave arsimore përkatëse, vendimet për dhënien e bursave, të shoqëruara me dokumentacionin përkatës.
5.2 Drejtoritë arsimore rajonale dhe zyrat arsimore duhet të dërgojnë pranë institucioneve të arsimit të lartë, si dhe bashkive/komunave që menaxhojnë konviktet, listën emërore të nxënësve dhe të studentëve, përfitues të bursës, së bashku me vendimet origjinale të këshillave të bashkive dhe të këshillave të komunave. Një kopje e listës emërore të nxënësve dhe studentëve të trajtuar me bursë dërgohet edhe në Ministrinë e Arsimit dhe Shkencës.
5.3 Informacion për nxënësit që regjistrohen dhe vazhdojnë studimet në vitin e parë shkollor 2013-2014, në shkollat profesionale, në degët bujqësore, veterinare, pyjore, ndërtim, shpim e shfrytëzim i vendburimeve të naftës dhe të gazit dhe gjeologji-miniera, u dërgohet njësive bazë të qeverisjes vendore nga drejtoria arsimore rajonale dhe zyra arsimore, të cilat, jo më vonë se data 15.10.2013, vendosin për dhënien e bursave sipas vendndodhjes territoriale dhe administrative të konvikteve në të cilat janë vendosur nxënësit mbështetur në numrin e nxënësve të regjistruar në këto degë, brenda numrit të përgjithshëm të bursave të dhëna për vitin akademik 2013-2014. Drejtoria arsimore rajonale dhe zyra arsimore menjëherë, me mbarimin e regjistrimit në këto degë, dërgojnë informacion në Ministrinë e Arsimit dhe Shkencës.
6. Bursat e nxënësve, për vitin e dytë e lart, rishqyrtohen dhe miratohen çdo vit nga këshilli i bashkisë dhe i komunës, sipas vendndodhjes territoriale dhe administrative të konvikteve ku janë vendosur nxënësit konviktorë. Drejtoritë arsimore rajonale paraqesin/dërgojnë zyrtarisht në njësitë vendore kërkesat për miratim burse për nxënësit që përfitojnë bursë sipas shkronjave “a”, “b” dhe “c” të pikës 2.2 të këtij vendimi. 
Nxënësit që vitin e parë kanë përfituar bursë, me vendim të këshillit të bashkisë apo komunës ku ata kanë vendbanimin e përhershëm, e marrin këtë bursë deri në përfundim të viteve të shkollimit, nëse atyre nuk u ndryshojnë kriteret ekonomike dhe nuk rezultojnë mbetës.
Nxënësit e klasës së12-të të shkollës së mesme “Nazmi Rushiti”, Dibër, dhe nxënësit e klasës së12-të të shkollës së mesme “Havzi Nela”, Kukës, të cilët transferojnë programet e nivelit të dytë në shkollat e mesme profesionale, Shkodër, pra nga njësitë vendore, bashkia Peshkopi dhe bashkia Kukës, në njësinë vendore, bashkia Shkodër, njëkohësisht transferojnë zyrtarisht në bashkinë Shkodër, numrin e bursave (listën e nxënësve), që kanë përfituar bursë për vitin shkollor 2012-2013. 
Për nxënësit e tjerë të klasës së 12-të të shkollës së mesme “Nazmi Rushiti”, Dibër, dhe nxënësit e klasës së12-të të shkollës së mesme “Havzi Nela”, Kukës, që plotësojnë kriteret ekonomike dhe kriterin e largësisë nga vendbanimi sipas pikës 2.1 “Sipas kriterit ekonomik”, kërkesat e tyre shqyrtohen dhe trajtohen me bursë nga njësia e qeverisjes vendore, bashkia Shkodër.
6.1 Nxënësit, që kanë përfituar bursë, e përfitojnë atë dhe gjatë periudhës së zhvillimit të praktikës profesionale. Bursa jepet në formën e kuotës ushqimore nga njësia bazë e qeverisjes vendore gjatë periudhës së zhvillimit të praktikës mësimore.
Nxënësve të klasës së 13-të të shkollave profesionale, drejtimi instalues i sistemeve termohidraulike, që nuk kanë përfituar bursë me vendim të këshillave të njësive të qeverisjes vendore, për periudhën e zhvillimit të praktikës profesionale, miratuar për vitin akademik 2013-2014, u akordohet/miratohet bursë nga Ministri i Arsimit dhe Shkencës, mbështetur në kërkesën e drejtorisë arsimore rajonale.
Bursat e akorduara/miratuara nga Ministri i Arsimit dhe Shkencës u dërgohen zyrtarisht njësive bazë të qeverisjes vendore sipas vendndodhjes territoriale dhe administrative të konvikteve ku janë vendosur nxënësit që zhvillojnë praktikën profesionale. Nxënësit e përfitojnë bursën në formën e kuotës ushqimore. Drejtorët e shkollave profesionale e social-kulturore dërgojnë zyrtarisht çdo muaj, pranë njësive bazë të qeverisjes vendore, informacion për frekuentimin e shkollës/praktikës profesionale për nxënësit që përfitojnë bursë.
7. Bursat e studentëve, për vitin e dytë e lart, rishqyrtohen dhe miratohen çdo vit nga institucionet publike të arsimit të lartë. Studentët e vitit të dytë e lart, që nuk kanë përfituar bursë dhe plotësojnë kriterin ekonomik, mund të përfitojnë bursë brenda numrit të planit të bursave, të përcaktuara sipas këtij vendimi. 
Numri i bursave për këtë kategori studentësh dhe për studentët që përfitojnë bursë sipas pikës 2.2 është deri në 150 (njëqind e pesëdhjetë) në shkallë vendi, brenda numrit të përgjithshëm të bursave të dhëna për vitin akademik 2013-2014. Institucionet publike të arsimit të lartë paraqesin në Ministrinë e Arsimit dhe Shkencës kërkesat për studentët që përfitojnë bursë sipas shkronjave “ç”, “d” dhe “dh” të pikës 2.2 të këtij vendimi.
Ministria e Arsimit dhe Shkencës harton planin e shpërndarjes dhe e dërgon për ekzekutim në institucionet publike të arsimit të lartë. Studentët që vitin e parë kanë përfituar bursë, me vendim të këshillit të bashkisë apo komunës ku kanë vendbanimin e përhershëm, e marrin këtë bursë deri në përfundim të viteve të shkollimit, nëse atyre nuk u ndryshojnë kriteret ekonomike dhe nuk rezultojnë mbetës.
8. Nga plani i bursave të miratuara për vitin akademik 2013-2014, Bashkisë së Tiranës i jepen deri 10 (dhjetë) bursa për studentët, të cilët, pavarësisht nga kriteri i vendbanimit apo kritereve ekonomike, kanë statusin ligjor të jetimit, si dhe statusin e invalidit paraplegjik apo tetraplegjik, ndërsa bashkive të tjera, të cilat në vendndodhjen e tyre territoriale kanë institucione të arsimit të lartë publik për këtë kategori studentësh, u jepen deri në 3 (tri) bursa.
9. Nxënësit dhe studentët, që kanë përfituar statusin e jetimit, nxënësit e Institutit të Fëmijëve që nuk Dëgjojnë dhe të Institutit të Fëmijëve që nuk Shikojnë përfitojnë falas veshmbathje, libra dhe fletore, sipas pasqyrës nr. 6 që i bashkëlidhet këtij vendimi. 
Nxënësit e Institutit të Fëmijëve që nuk Dëgjojnë dhe të Institutit të Fëmijëve që nuk Shikojnë përjashtohen nga detyrimet e tarifave të shërbimeve të ndryshme që ofrojnë shkollat.	
9.1 Nxënësve dhe studentëve, që kanë përfituar statusin e jetimit, u sigurohen falas, nga fondet e shkollave përkatëse, shërbimi shëndetësor, shërbimi dentar dhe medikamentet, pas paraqitjes së librezës dhe të kartës shëndetësore, si dhe të epikrizës, nga qendra spitalore e rrethit.
9.2 Nxënësit jetimë, që vazhdojnë shkollat e mesme ose institucionet publike të arsimit të lartë, trajtohen me pagesë suplementare dhe për periudhën e pushimeve verore që përcaktohet nga Këshilli i Ministrave, si dhe vetëm një vit kur humbasin vitin shkollor për arsye të rezultateve jokaluese, nga njësitë e qeverisjes vendore, sipas vendndodhjes territoriale.
9.3 Fëmijët/nxënësit dhe mësuesit e institucioneve të arsimit special, me nevoja të veçanta psikosociale, pa konvikt, trajtohen falas nga shteti me një kuotë ushqimore (drekë), me vlerë deri në 150 (njëqind e pesëdhjetë) lekë në ditë.
10. Fondet buxhetore për mbulimin e shpenzimeve për bursat, si dhe numri i bursave për studentët administrohen nga institucionet publike të arsimit të lartë. Bursa përllogaritet si shpenzim mesatar, lekë në ditë, dhe paguhet çdo muaj me kalim në numrin e llogarisë bankare të çdo studenti. Drejtuesit e fakulteteve dërgojnë zyrtarisht, çdo muaj, pranë njësive/departamentit të financës, frekuentimin e shkollës për studentët që përfitojnë bursë.
10.1 Fondet buxhetore për mbulimin e shpenzimeve për bursat, si dhe numri i bursave për nxënësit administrohen nga bashkia e komuna, sipas vendndodhjes territoriale dhe administrative të konvikteve ku janë vendosur nxënësit konviktorë. Masa mujore e bursës u jepet nxënësve në formën e kuotës ushqimore, në konvikt.
10.2 Nxënësve, të cilët për mungesë kapacitetesh, nuk janë vendosur/akomoduar në konvikte apo që përfitojnë bursë jashtë kriterit ekonomik, masa e miratuar e bursës mujore u paguhet çdo muaj nga bashkia/komuna, në llogarinë bankare të nxënësit/prindit përfitues, pranë bankave të nivelit të dytë apo në zyrat e Postës Shqiptare. Drejtorët e shkollave profesionale e social-kulturore dërgojnë zyrtarisht çdo muaj, pranë njësive bazë të qeverisjes vendore, informacion për ndjekjen/frekuentimin e shkollës për nxënësit që përfitojnë bursë.
11. Niveli/masa e bursës për nxënësit dhe studentët jepet sipas pasqyrave nr. 2 e nr. 3 dhe kuota financiare ushqimore ditore jepet sipas pasqyrave nr. 4 e nr. 5, që i bashkëlidhen këtij vendimi. 
12. Ministria e Arsimit dhe Shkencës, për vitin e ri akademik 2013-2014, të japë 1650 (një mijë e gjashtëqind e pesëdhjetë) bursa për nxënësit dhe 1900 (një mijë e nëntëqind) bursa për studentët, për hyrjet e reja në vitin e parë në sistemin arsimor publik, për të gjitha kategoritë e parashikuara në pikën 2 të këtij vendimi.
13. Efektet financiare të vitit akademik 2013-2014 të përballohen nga fondet e Buxhetit të Shtetit, miratuar për Ministrinë e Arsimit dhe Shkencës për vitin 2013, për pjesën e vitit 2013, si dhe nga fondet e Buxhetit të Shtetit që do të miratohet për vitin 2014, për pjesën e vitit 2014.
14. Afati përfundimtar për shqyrtimin dhe miratimin e bursave për vitet e para, është data 15 dhjetor 2013, për të gjitha kategoritë e shkollave, ndërsa për vitin e dytë e lart është data 15 nëntor 2013. Vendimet e miratuara nga këshillat bashkiakë apo këshillat e komunës jashtë këtij afati janë të pavlefshme.
15. Ministri i Arsimit dhe Shkencës, për raste të veçanta, kur vendimet e këshillave të njësive bazë të qeverisjes vendore janë miratuar brenda afatit të përcaktuar në pikën 14 të këtij vendimi, por dërgohen jashtë afatit të përcaktuar, ka të drejtë të shqyrtojë dhe të rivendosë në afat përfitimin e bursës për nxënësin/studentin.
16. Vendimet e njësive bazë të qeverisjes vendore dhe ato të institucioneve publike të arsimit të lartë bëhen publike për komunitetin, median dhe institucionet e tjera vendore apo qendrore.
17. Ngarkohen Ministria e Arsimit dhe Shkencës, DAR/ZA-të, institucionet publike të arsimit të lartë dhe njësitë bazë të qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

VENDIM
Nr. 673, datë 7.8.2013

PËR AUTORIZIMIN E SHOQËRISË “PLASTIKA-ALBANIA” SHPK, PËR IMPORTIN E MBETJEVE TË POLIETILENIT PËR QËLLIME RICIKLIMI

Në mbështetje të nenit 100 të Kushtetutës, të pikës 3 të nenit 22 të ligjit nr. 8934, datë 5.9.2002 “Për mbrojtjen e mjedisit”, të ndryshuar, dhe të pikës 2 të nenit 49 të ligjit nr. 10 463, datë 22.9.2011 “Për menaxhimin e integruar të mbetjeve”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Autorizimin e shoqërisë “Plastika-Albania” sh.p.k., për importin e mbetjeve të polietilenit me kodet e mëposhtme tarifore:
- GH 011 ex 39 15 10 00;
- B3010,
të Konventës së Bazelit, sipas aneksit 1 “Mbetjet e listës së gjelbër”, bashkëlidhur vendimit nr. 825, datë 13.10.2010 të Këshillit të Ministrave “Për miratimin e listave të mbetjeve që lejohen të importohen për qëllime përdorimi, riciklimi dhe përpunimi”, të ndryshuar.
2. Sasia e mbetjeve të polietilenit që importohet, sipas kodeve të referuara në pikën 1 të këtij vendimi, është 600 (gjashtëqind) tonë në vit.
3. Mbetjet importohen nga shteti i Greqisë. Transporti të bëhet në rrugë tokësore dhe detare, pasi të jetë plotësuar i gjithë dokumentacioni i nevojshëm ligjor për transportin ndërkombëtar të mbetjeve, si dhe kërkesat e kreut II të vendimit nr. 806, datë 4.12.2003 të Këshillit të Ministrave “Për miratimin e rregullave dhe procedurave për importimin e mbetjeve për përdorim, përpunim dhe riciklim”, dhe anekseve III dhe IV bashkëlidhur vendimit nr. 825, datë 13.10.2010 të Këshillit të Ministrave, të ndryshuar. 
4. Për çdo transfertë ndërkufitare të mbetjeve shoqëria “Plastika-Albania” sh.p.k., dorëzon të plotësuar në Ministrinë e Mjedisit, Pyjeve dhe Administrimit të Ujërave dokumentin e lëvizjes/transfertës ndërkufitare të mbetjeve, sipas formatit të dhënë në anekset III dhe IV bashkëlidhur vendimit nr. 825, datë 13.10.2010 të Këshillit të Ministrave, të ndryshuar, dhe monitorimi i tyre të kryhet nga strukturat përkatëse të doganave. Çdo transfertë mbetjesh duhet të jetë e pajisur me raport-analizë të kryer për aspektin e radioaktivitetit.
5. Periudha e lejimit të importit të mbetjeve të polietilenit nga shoqëria “Plastika-Albania” sh.p.k. është njëvjeçare dhe fillon me hyrjen në fuqi të këtij vendimi.
6. Ministria e Mjedisit, Pyjeve dhe Administrimit të Ujërave, në zbatim të kërkesave të mësipërme ligjore dhe për të siguruar mbrojtjen e mjedisit dhe të shëndetit publik merr masat e nevojshme për kontrollin e procesit të riciklimit të mbetjeve të polietilenit nga shoqëria “Plastika-Albania” sh.p.k. pas hyrjes në fuqi të këtij vendimi.
7. Ministria e Mjedisit, Pyjeve dhe Administrimit të Ujërave komunikon, me shkrim, me shtetet eksportuese dhe me ato ku do të kryhet kalimi transit i mbetjeve, për autorizimet përkatëse, në bazë të të cilave lejohet kalimi i kësaj sasie të mbetjeve të polietilenit, në përmbushje të kërkesave të Konventës së Bazelit “Për kontrollin e lëvizjeve ndërkufitare të mbetjeve të rrezikshme dhe asgjësimin e tyre”, konventë në të cilën Republika e Shqipërisë është palë.
8. Ngarkohen Ministria e Mjedisit, Pyjeve dhe Administrimit të Ujërave dhe Drejtoria e Përgjithshme e Doganave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha
VENDIM
Nr. 674, datë 7.8.2013

PËR KUOTAT E PRANIMEVE NË INSTITUCIONET PUBLIKE TË ARSIMIT TË LARTË PËR STUDIMET E CIKLIT TË PARË, ME KOHË TË PJESSHME E TË EDUKIMIT NË DISTANCË, PËR VITIN AKADEMIK 2013 - 2014 
	
Në mbështetje të nenit 100 të Kushtetutës, të neneve 33, 35, 36 e 75 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, të ligjit nr. 7889, datë 14.12.1994 “Për statusin e invalidëve të punës”, të ndryshuar, të ligjit nr. 8626, datë 22.6.2000 “Për statusin e invalidit paraplegjik dhe tetraplegjik ”, të ndryshuar, të ligjit nr. 10 289, datë 17.6.2010 “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ të Shtetit dhe të Policisë së Burgjeve, që humbin jetën në krye apo për shkak të detyrës”, të ligjit nr. 8153, datë 31.10.1996 “Për statusin e jetimit”, të ndryshuar, të ligjit nr. 8098, datë 28.3.1996 “Për statusin e të verbrit” dhe të ligjit nr. 7748, datë 29.7.1993 “Për statusin e ish-të dënuarve dhe të përndjekurve politikë nga sistemi komunist”, të ndryshuar, me propozimin e Ministrit të Arsimit dhe Shkencës, Këshilli i Ministrave 

VENDOSI:

1. Kuotat e përgjithshme të pranimeve në institucionet publike të arsimit të lartë për studimet e ciklit të parë, me kohë të pjesshme e të edukimit në distancë, për vitin akademik 2013 - 2014, të jenë 9 402, të cilat ndahen, si më poshtë vijon: 
a) Kuotat e pranimeve të reja, në programet e studimit të ciklit të parë, 
më kohë të pjesshme 								8522;	
b) Kuotat e pranimeve të reja, në programet e studimit të ciklit të parë, 
të edukimit në distancë		 						   40;
c) Kuotat për transferim studimesh 			 			 200;
ç) Kuota për shqiptarë nga trojet jashtë kufijve të vendit 			 400;
d) Kuota për personat që nuk shikojnë						  20;
dh) Kuota për romët/ballkano-egjiptianë				 		  20;
e) Kuota për të përndjekurit politikë			 			150;
ë) Kuota për shtetasit e huaj				 			  50.
2. Kuotat e pranimeve të reja për programet e studimit të ciklit të parë, me kohë të pjesshme e të edukimit në distancë, sipas shkronjave “a” dhe “b” të pikës 1 të këtij vendimi, shpërndahen sipas tabelës nr. 1, që i bashkëlidhet këtij vendimi. 
Kuotat e çdo programi studimi ndahen në raportin 7:3, përkatësisht 70% të tyre, për pranimet e reja, për programe të para studimi të ciklit të parë, me kohë të pjesshme, dhe 30%, për pranimet e reja për programe të dyta studimi të ciklit të parë, me kohë të pjesshme. 
3. Kuotat për transferim studimesh, të përcaktuara në shkronjën “c” të pikës 1 të këtij vendimi, shpërndahen nga Ministria e Arsimit dhe e Shkencës, sipas kërkesave të institucioneve publike të arsimit të lartë. 
4. Kuotat e përcaktuara në shkronjën “ç” të pikës 1 të këtij vendimi, për kandidatët shqiptarë nga Republika e Kosovës, Maqedonia, Mali i Zi, Presheva, Bujanovci dhe Medvegja, pasqyrohen në tabelën nr. 2 bashkëlidhur këtij vendimi. 
Kandidatët nga Republika e Kosovës, Republika e Maqedonisë, Republika e Malit të Zi dhe prefektura e Preshevës, Bujanovcit dhe Medvegjës aplikojnë direkt në institucionet publike të arsimit të lartë në Republikën e Shqipërisë. Rishpërndarja e kuotave të paplotësuara kryhet nga Ministria e Arsimit dhe Shkencës, duke marrë parasysh edhe kërkesat e institucioneve publike të arsimit të lartë.
5. Kuotat e pranimeve për personat që nuk shikojnë ndahen për kandidatët me statusin për personat që nuk shikojnë nga Ministria e Arsimit dhe Shkencës, në bazë të listës së hartuar nga Shoqata Kombëtare e të Verbërve.
6. Kuotat e pranimeve për romët dhe ballkano-egjiptianët ndahen nga Ministria e Arsimit dhe Shkencës, në bazë të listës së hartuar nga Shoqata Kombëtare e Romëve dhe Shoqata Kombëtare e Ballkano-Egjiptianëve dhe të vërtetuara nga Ministria e Punës, Çështjeve Sociale dhe Shanseve të Barabarta. 
7. Kuotat e pranimeve për të përndjekurit politikë ndahen nga Ministria e Arsimit dhe Shkencës, në bazë të listës së hartuar nga Instituti i Integrimit të të Përndjekurve Politikë dhe plotësimit të kritereve të vendosura nga institucionet publike të arsimit të lartë.
8. Kuotat e pranimeve për shtetasit e huaj, të përcaktuara në shkronjën “f” të pikës 1 të këtij vendimi, që do të studiojnë në institucionet publike të arsimit të lartë të Republikës së Shqipërisë, administrohen nga Ministria e Arsimit dhe Shkencës. Ato shpërndahen në bazë të marrëveshjeve dy-apo shumëpalëshe, si dhe në bazë të kërkesave individuale, të paraqitura në Ministrinë e Arsimit dhe Shkencës nga persona të interesuar. 
9. Çdo shtetas shqiptar, i cili ka përfunduar shkollën e mesme dhe zotëron diplomë të maturës shtetërore, dëftesë pjekurie apo çdo diplomë tjetër studimi, të fituar brenda ose jashtë vendit, të barasvlershme me të, ka të drejtë të aplikojë për në programet e studimit të ciklit të parë, me kohë të pjesshme dhe edukimit në distancë, në institucionet publike të arsimit të lartë. 
Kandidatët, që zotërojnë dëftesë pjekurie apo diplomë të fituar brenda ose jashtë vendit, të barasvlershme me të, duhet të kenë fituar provimet me zgjedhje dhe të paraqesin në aplikim certifikatën përkatëse, të lëshuar nga Agjencia Kombëtare e Provimeve.
10. Transferimet e studentëve në numrin përkatës të kuotës, të përcaktuar në shkronjën “c” të pikës 1 të këtij vendimi, bëhen nga vetë institucionet publike të arsimit të lartë, në përputhje me kriteret e përcaktuara e të bëra publike paraprakisht.
11. Kandidatët, që dëshirojnë të ndjekin studimet me kohë të pjesshme, në një program të dytë studimi, brenda kuotës së përcaktuar në pikën 2 të këtij vendimi, e fitojnë këtë të drejtë, sipas kritereve të përcaktuara nga vetë institucionet publike të arsimit të lartë e të bëra publike paraprakisht.
12. Tarifat e shkollimit për të gjitha programet e studimit të ciklit të parë, me kohë të pjesshme, për vitin akademik 2013-2014, të përcaktohen me udhëzim të përbashkët ndërmjet Ministrisë së Financave dhe Ministrisë së Arsimit dhe Shkencës.
13. Ngarkohen Ministria e Arsimit dhe Shkencës, Ministria e Financave dhe institucionet publike të arsimit të lartë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Sali Berisha

VENDIM
Nr. 675, datë 7.8.2013

PËR NJË NDRYSHIM NË VENDIMIN NR. 366, DATË 13.5.2011 TË KËSHILLIT TË MINISTRAVE “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË SË ERSEKËS TË QARKUT TË KORÇËS”

Në mbështetje të nenit 100 të Kushtetutës dhe të neneve 8 e 8/a shkronja “b” të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI: 

1. Revokimin e kalimit të së drejtës së pronësisë bashkisë Ersekë dhe heqjen nga lista e inventarit, të miratuar me vendimin nr. 366, datë 13.5.2011 të Këshillit të Ministrave, përkatësisht, për pronën 1/2 e Librarisë Qendrore Ersekë, pjesë e pronës 58, sipas formularit që i bashkëlidhet këtij vendimi. 
2. Ngarkohen Ministria e Brendshme, Kryeregjistruesi i Pasurive të Paluajtshme të Republikës së Shqipërisë dhe bashkia Ersekë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Sali Berisha

1. FORMULAR PËR INVENTARIZIMIN E PRONAVE TË PALUAJTSHME SHTETËRORE
(PËR INVENTARIZIMIN E PRONAVE TË VEÇANTA)

	Institucioni i Pushtetit Qendror
Bashkia Ersekë
Fusha e përdorimit të pronës: Kulturë dhe sport

	Nr. rendor
	A
	B
	C

	
	Zona kad. dhe indeksi i hartës
	Nr. i pasurisë
	Lloji i pasurisë
	Emri i pronës, adresa
	Sip. totale e pronës m2
	Nga sip. totale, sa ndërtesë m2
	Funksioni për të cilin përdoret prona
	Institucioni/enti me përgjegjësi administrative
	Institucioni/enti përdorues
Statusi juridik i përdorimit
	Të dhëna të tjera (shënime të veçanta)

	1
	2
	3
	4
	5
	6
	7
	8
	9
	10
	11

	57
	1594
E-5
E-4
	
5/67
	

Bareliev
	Bazorelievi i muzeut te muzeu në sheshin “Rilindja”, Ersekë
	
	




21
	Bazorelievi i muzeut
	Ministria e Kulturës
Bashkia Ersekë
	Bashkia Ersekë
	Bazorelievi në bronz, me përmasa 3*7m, te fasada kryesore e muzeut

	58
	ER-1594
E-4
	8/27
	

Ndërtesë
	Ambient në katin përdhe të ish-Shtëpisë së Pionierit, bulevardi i “Dëshmorëve”
	




92
	



83
	Ish-biblioteka, në katin përdhe
	Ministria e Kulturës
Bashkia Ersekë
	Bashkia Ersekë
	Ambienti është në katin përdhe të godinës 2-katëshe, në bashkëpronësi

	59
	1594
F-4
F-4
	9/121
	Ndërtesë trualli
	Stadiumi “Gramozi” rruga e “Dëshmorëve”
	



16229
	
	Stadiumi i qytetit
	Ministria e Kulturës
Bashkia Ersekë
	Bashkia Ersekë
	

	60
	
	9/118
	Truall
	Fushë në perëndim të stadiumit
	


8783
	
	Fushë stërvitje e ekipit të Gramozit
	Ministria e Kulturës
Bashkia Ersekë
	Bashkia Ersekë
	





VENDIM
Nr. 676, datë 16.8.2013

PËR NJË SHTESË FONDI NË BUXHETIN E VITIT 2013, MIRATUAR PËR PRESIDENCËN

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13 të ligjit nr. 119/2012 “Për buxhetin e vitit 2013”, të ndryshuar, me propozimin e Ministrit të Financave, Këshilli i Ministrave

VENDOSI:

1. Presidencës, në buxhetin e miratuar për vitin 2013, t’i shtohet fondi prej 5 000 000 (pesë milionë) lekësh, për shpenzime korente.
2. Ky efekt të përballohet nga fondi rezervë i Buxhetit të Shtetit, miratuar për vitin 2013.
3. Ngarkohet Ministria e Financave për zbatimin e këtij vendimi.
Ky vendim hyn në fuqi menjëherë.
KRYEMINISTRI
Sali Berisha


VENDIM
Nr. 677, datë 16.8.2013

PËR MIRATIMIN E AUTORIZIMIT TË NDËRTIMIT TË CENTRALIT ELEKTRIK ME ERË (PARQE EOLIKE) DHËNË SHOQËRISË “EN.ERGY” SHPK


Në mbështetje të nenit 100 të Kushtetutës dhe të pikës 2 të nenit 34/1 të ligjit nr. 9072, datë 22.5.2003 “Për sektorin e energjisë elektrike”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e autorizimit të ndërtimit të centralit elektrik me erë nga parqet eolike të vendosura në zonat Gracen, Tregan, Shushicë dhe Papër, qarku Elbasan, sipas koordinatave të zonave të përcaktuara në hartën që i bashkëlidhet këtij vendimi, dhënë shoqërisë “EN.ERGY” sh.p.k., me seli në adresën rr. “28 Nëntori”, pallati 425, ap. 7, Elbasan, Shqipëri, regjistruar në Regjistrin Tregtar pranë Qendrës Kombëtare të Regjistrimit, mbajtëse e NUIS K733202010, datë 20.9.2007, për ndërtimin e centralit elektrik me erë nga parqet eolike të vendosura në zonat Gracen, Papër, Shushicë dhe Tregan, qarku Elbasan, sipas tekstit që i bashkëlidhet këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

AUTORIZIM

PËR NDËRTIMIN E CENTRALIT ELEKTRIK ME ERË
(PARQE EOLIKE) NGA SHOQËRIA “EN.ERGY” SHPK

Në mbështetje të pikës 1 të nenit 34/1 të ligjit nr. 9072, datë 22.5.2003 “Për sektorin e energjisë elektrike”, të ndryshuar, dhe në mbështetje të vendimit të Këshillit të Ministrave nr. 1701, datë 17.12.2008 “Për miratimin e rregullores për procedurat e dhënies së autorizimeve, për ndërtimin e objekteve të reja gjeneruese të energjisë që nuk janë objekt koncesioni”, 
Duke pasur parasysh se: 
a) Shoqëria “EN.ERGY” sh.p.k. është pajisur me “Autorizimet paraprake” për ndërtimin e parqeve eolike përkatësisht:
- nr. 6, datë 15.4.2011, në zonën Gracen, qarku Elbasan; 
- nr. 7, datë 15.4.2011, në zonën Tregan, qarku Elbasan;
- nr. 8, datë 15.4.2011, në zonën Shushicë, qarku Elbasan; 
- nr. 9, datë 15.4.2011, në zonën Papër, qarku Elbasan. 
b) Për transmetimin e energjisë elektrike, që do të prodhohet nga parqet Gracen, Tregan, Shushicë dhe Papër, në qarkun e Elbasanit për një kapacitet 500 MW shoqëria duhet të ndërtojë me shpenzimet e veta një linjë transmetimi me 400KV Elbasan Porto-Romano (Shqipëri) - Pulia (Itali), pa u ndërlidhur me rrjetin e sistemit elektro - energjetik shqiptar. 
c) Për transmetimin e energjisë së prodhuar nga kapaciteti i mbetur prej 238 MW, OST-ja i ka dhënë miratimin në parim shoqërisë për lidhjen në rrjetin e transmetimit sipas parimit “i pari vjen i pari shërbehet”.
d) Pika e lidhjes për pjesën e kapacitetit prej 238 MW, për të cilin OST do të japë miratimin do të jetë zbara 400KV e nënstacionit Elbasan 2, me një trakt dalje 400KV nga këto zbara. Lidhja me nënstacionin ngritës 400/TM KV të parkut eolik do të realizohet nëpërmjet një linje elektrike 400KV. 
e) Kjo leje kushtëzohet dhe me sigurimin nga ana e investitorit të energjisë balancuese në masën, që do të kërkohet nga strukturat e ngarkuara për këtë problem.
f) Shoqëria “EN.ERGY” sh.p.k., ka përfunduar studimin e projektit të fizibilitetit teknik ekonomik, financiar dhe mjedisor e social bazuar në të dhënat dhe matje reale të kryera në zonat e zbatimit të projektit.
g) Centrali elektrik me erë (parqet eolike) nuk cenon zona të mbrojtura dhe është pajisur me të gjitha lejet mjedisore miratuar me vendimin nr. 3 të komisionit të lejeve, nr. 233 prot., datë 21.3.2008 nga Ministria e Mjedisit, Pyjeve dhe Administrimit të Ujërave, dhe pëlqimet mjedisore, me vendimin nr. 19 prot., datë 15.2.2008 për zonën Tregan, prej Agjencisë Rajonale Mjedisore qarku Elbasan. Pëlqimet mjedisore me vendimin nr. 2 prot., datë 4.12.2008, zona Gracen, prej Agjencisë Rajonale Mjedisore, qarku Elbasan, pëlqimet mjedisore me vendimin nr. 115 prot., datë 5.2.2008 për zonën Shushicë, prej Agjencisë Rajonale Mjedisore, qarku Elbasan, pëlqimet mjedisore me vendimin nr. 114 prot., datë 15.2.2008, për zonën Papër, prej Agjencisë Rajonale Mjedisore, qarku Elbasan.
Ministria e Ekonomisë, Tregtisë dhe Energjetikës autorizon shoqërinë “EN.ERGY” sh.p.k., shoqëri me përgjegjësi të kufizuar, me seli në adresën rr. “28 Nëntori”, pallati 425, ap. 7/1, Elbasan, Shqipëri, regjistruar në Regjistrin Tregtar pranë Qendrës Kombëtare të Regjistrimit, mbajtëse e NUIS K733202010, për ndërtimin e centralit elektrik me erë nga parqet eolike të vendosura në zonat Gracen, Tregan, Shushicë dhe Papër, në qarkun e Elbasanit.
1. Vendndodhja e centralit elektrik me erë është e përcaktuar sipas koordinatave të zonave të paraqitura në hartën bashkëlidhur këtij vendimi. 
2. Energjia e prodhuar nga centrali elektrik me erë do të tranzitohet në Itali nëpërmjet linjës së interkonjeksionit e cila do të ndërtohet nga shoqëria.
3. “EN.ERGY” sh.p.k. autorizohet për ndërtimin e centralit elektrik me erë (parqe eolike) me karakteristikat e mëposhtme:
i) central prodhimi energjie elektrike nga burimi i rinovueshëm i erës;
ii) fuqi totale e instaluar 738 MW;
iii) 246 njësi gjeneruese (aerogjenerator) me kapacitet 3MW secila;
iv) energjia bruto e parashikuar të prodhohet është 1.019.000,0 [MWh/vit] në pikën dalëse nga aerogjenerator, kurse energjia neto 865.250,0 [MWh/vit] në pikën e futjes në rrjetin e transmetimit italian;
4. Shoqëria “EN.ERGY” sh.p.k. do të përfundojë ndërtimin e parqeve eolike brenda datës 31 dhjetor 2015.
5. “EN.ERGY” sh.p.k. është e detyruar të raportojë çdo tre muaj pranë ministrisë përgjegjëse për energjinë mbi ecurinë e ndërtimit të centralit elektrik me erë. Ministria përgjegjëse për energjinë ka të drejtë t’i kërkojë “EN.ERGY” sh.p.k. çdo informacion që e konsideron të nevojshëm lidhur me zbatimin e kushteve të këtij autorizimi dhe projektit në tërësinë e tij.
6. Brenda 30 ditëve nga data e hyrjes në fuqi të këtij autorizimi, midis “EN.ERGY” sh.p.k. dhe ministrisë përgjegjëse për energjinë do të lidhet një kontratë lidhur me afatet e realizimit e projektit të centralit elektrik me erë dhe penalitetet në rast mosrealizimi në kohë apo transferimi të autorizimit.
7. “EN.ERGY” sh.p.k. do t’i paguajë çdo vit ministrisë përgjegjëse për energjinë një royalty të barabartë me sasinë e energjisë prej 2% të sasisë vjetore të prodhimit ose vlerën ekuivalente në lekë të sasisë prej 2% të energjisë vjetore neto të prodhuar, sipas çmimit të tregut, si dhe çdo përfitim tjetër që shoqëria “EN.ERGY” sh.p.k. do të ketë nga prodhimi i kësaj energjie, duke përfshirë por pa u limituar në të drejtat që rrjedhin nga reduktimi i karbonit dhe gazrave të tjera në atmosferë. 
8. Autorizimi mund të revokohet nga ministria përgjegjëse për energjinë në rastet e mëposhtme:
a) me kërkesë me shkrim të “EN.ERGY” sh.p.k., për raste të veçanta të justifikuara;
b) “EN.ERGY” sh.p.k. nuk respekton detyrimet dhe kriteret e përcaktuara në ketë autorizim;
c) “EN.ERGY” sh.p.k. për arsye të shkaktuara nga ajo vetë, nuk ka respektuar afatin përfundimtar të realizimit të punimeve për ndërtimin e parqeve eolike;
d) “EN.ERGY” sh.p.k. nuk respekton detyrimin për informimin si parashikohet në pikën 5 të këtij autorizimi dhe nëse brenda një afati prej 15 ditësh nga data e njoftimit paraprak nga ministria përgjegjëse për energjinë nuk dërgon informacionin e kërkuar;
e) në të gjitha rastet e tjera të parashikuara nga vendimi i Këshillit të Ministrave nr. 1701, datë 17.12.2008 “Për miratimin e rregullores për procedurat e dhënies së autorizimeve, për ndërtimin e objekteve të reja gjeneruese të energjisë që nuk janë objekt koncesioni”.
9. Kohëzgjatja e këtij autorizimi është 30 vjet duke filluar nga data e hyrjes në fuqi të këtij autorizimi.
10. Ky autorizim hyn në fuqi pas miratimit nga Këshilli i Ministrave.

MINISTRI I EKONOMISË, TREGTISË 
DHE ENERGJETIKËS 
 Florjon Mima

VENDIM
Nr. 678, datë 16.8.2013

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI, VËNIA NË PUNË, ADMINISTRIMI E MIRËMBAJTJA E HIDROCENTRALEVE TË GOJANIT, GJEGJANIT, PESHQESHIT, URA E FANIT, FANGUT

Në mbështetje të nenit 100 të Kushtetutës dhe të neneve 5 pika 1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi, vënia në punë, administrimi e mirëmbajtja e hidrocentraleve të Gojanit, Gjegjanit, Peshqeshit, Ura e Fanit, Fangut, sipas tabelës që i bashkëlidhet këtij vendimi.
2. Shpronësimi të bëhet në favor të Ministrisë së Ekonomisë, Tregtisë dhe Energjetikës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për pasuritë objekte, me vlerë të përgjithshme shpronësimi prej 345 021 745.70 (treqind e dyzet e pesë milionë e njëzet e një mijë e shtatëqind e dyzet e pesë, pikë, shtatëdhjetë) lekësh.
4. Fondi prej 345 021 745.70 (treqind e dyzet e pesë milionë e njëzet e një mijë e shtatëqind e dyzet e pesë, pikë, shtatëdhjetë) lekësh të përballohet nga fondet e shoqërisë “AYEN AS Energji” sh.a.
5. Shpronësimi të fillojë më 1.10.2013.
6. Pronarët e listës që i bashkëlidhet këtij vendimi do të kompensohen, për efekt shpronësimi, pranë Ministrisë së Ekonomisë, Tregtisë dhe Energjetikës në bashkëpunim me shoqërinë “AYEN AS Energji” sh.a.
7. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Rrëshen, në bashkëpunim me shoqërinë “AYEN AS Energji”, sh.a., brenda 30 ditëve nga data e miratimit të këtij vendimi, të fillojnë procedurat për hedhjen e trupit të projektit në hartat kadastrale, sipas planimetrisë së shpronësimit, që do t’u vihet në dispozicion nga shoqëria “AYEN AS Energji” sh.a., dhe të bëjnë kalimin e pronësisë, për pasuritë e shpronësuara, në favor të Ministrisë së Ekonomisë, Tregtisë dhe Energjetikës.
8. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Rrëshen, të pezullojnë të gjitha transaksionet me pasuritë e shpronësuara deri në çastin kur të realizohet procesi i hedhjes së trupit të projektit në hartat kadastrale, si dhe kalimi i pronësisë për pasuritë e shpronësuara.
9. Ngarkohen Ministria e Ekonomisë, Tregtisë dhe Energjetikës, Zyra Qendrore e Regjistrimit të Pasurive të Paluajtshme, Zyra Vendore e Regjistrimit të Pasurive të Paluajtshme Rrëshen dhe shoqëria “AYEN AS Energji” sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

VENDIM
Nr. 701, datë 21.8.2013

PËR NJË SHTESË FONDI NË BUXHETIN E VITIT 2013, MIRATUAR PËR DREJTORINË E SHËRBIMEVE QEVERITARE

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 119/2013 “Për buxhetin e vitit 2013”, të ndryshuar, me propozimin e Kryeministrit, Këshilli i Ministrave
VENDOSI:

1. Drejtorisë së Shërbimeve Qeveritare, në buxhetin e miratuar për vitin 2013, t’i shtohet fondi prej 29 100 000 (njëzet e nëntë milionë e njëqind mijë) lekësh, si subvecion (603), për garantimin e vazhdimësisë normale të funksionimit të këtij institucioni.
2. Ky fond të përballohet nga fondi rezervë i Buxhetit të Shtetit për vitin 2013.
3. Ngarkohen Ministra e Financave dhe Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

Kryeministri
Sali Berisha


VENDIM
Nr. 714, datë 28.8.2013

PËR KALIMIN NË PRONËSI TË BASHKISË TIRANË, TË PASURISË NR. 1/242, NDËRTESË, ME SIPËRFAQE 801.4 M2, PASURISË NR. 1/66, TRUALL, ME SIPËRFAQE 1266.6 M2 DHE NDËRTESË 183 M2, NDODHUR NË ZONËN KADASTRALE 8150, TIRANË

Në mbështetje të nenit 100 të Kushtetutës dhe të neneve 3/k, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Kalimin në pronësi të Bashkisë Tiranë, të pasurisë nr. 1/242, ndërtesë, me sipërfaqe 801.4 m2, pasurisë nr. 1/66, truall, me sipërfaqe 1266.6 m2 dhe ndërtesë me sipërfaqe 183 m2, të ndodhur në zonën kadastrale 8150, Tiranë, sipas planimetrisë që i bashkëlidhet këtij vendimi, për t’u përdorur për interesa vendore.
2. Pronat e përcaktuara në pikën 1 të këtij vendimi, t’i shtohen listës së inventarit të pronave të paluajtshme shtetërore të Bashkisë Tiranë, e cila i bashkëlidhet vendimit nr. 834, datë 13.12.2003 të Këshillit të Ministrave.
3. Ngarkohen Ministri i Brendshëm, Bashkia Tiranë dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

MINISTRIA E ARSIMIT DHE SHKENCES (TABELA Nr.1)

KUOTAT NE PROGRAMET E CIKLIT TE PARE TE STUDIMEVE ME KOHE TE PJESSHME DHE EDUKIMIT NE
DISTANCE, PER VITIN AKADEMIK 2013 - 2014

) PR: iKuotat per studentét
MERTIM! | UNIVERSITETIT MERTIMI | FAKULTETIT GRA :EMERTIM} | PROGRAMIT {brenda vendit 2013-
12014
:

miversiteti i Tiranés akulteti i Historis¢ dhe Filologjisé

niversiteti i Tiranés akulteti i Historis¢ dhe Filologjise
akulteti i Historis¢ dhe Filologjis¢
akulteti i Shkencave t& Natyrés

akulteti i Shkencave Sociale

niversiteti i Tiranes

niversiteti i Ti
jjuhé Angleze

niversiteti i Tirangs

Universiteti i Tiranés akulteti i Drejtesise

niversiteti Mjekesor i Tiranés akulteti i Infermierisé
Universiteti Mjeke‘s“or i Tiranés akulteti i Infermieris¢
Universiteti Mjeke’s’or i Tiranés akulteti i Infermierisé
Universiteti Mjekesor i Tiranés akulteti i lr;f;armierise

Universiteti Mjekesor i Tiranés akulteti i Infermierise
Bujqésor i Tiranes rodhim Bimor
iv. Bujgésor i Tiranés nxhinieri Agrare - Agromekanizim
iv. Bujqésor i Tiranes ootekni dhe Biznes Blegtoral
iv. Bujgésor i Tiranés jqesise j Akuakulturé dhe Menaxhim Peshkimi

. Bujgésor i Tiranés Hortikulturé

. Bujgésor i Tiranés Menaxhim i\__gmbiznesi
konomi dhe Pol Agrare

. Bujqésor i Tirangs o Agroushqimore

Bujgésor i Tiranés Vreshtari-Enologj

nxhinieri Logjistike Prodhimi

iv. Politeknik i Tiranés Program i Edukimit né Distancg)

iv. "Fan Noli" Korgé . Gjuhée-Letérsi
. "Fan Noli" Korgé

Fakulteti i Edukimit dhe Filologjisé ikel i Ulet Parashkollor

Fakulteti Ekonomik nancé-Kontabilitet
Fakulteti Ekonomik

Fakulteti Ekonomik
Agrobiznes

Infermieri e Pérgjithshme

Univ "A Xhuvani" Elbasan
Univ "A Xhuvani" Elbasan Teknologji Informacioni

"

uvani" Elbasan

Univ "A. Xhuvani" Elbasan
iv"A Xhuvani" Elbasan F i i Financé-Kontabilitet
Ekonomia dhe e Drejta

Edukim Qytetar
Punonjés Social

Gjuhe-Letérsi
Fakulteti i Shkencave Humane Histori-Gjeografi

"E.Cabej" Gjirokastér
iv. "E.Cabej" Gjirokaster Fakulteti i Edukimit dhe Shkencave Histori-Gieografi

iv. "E.Cabej" Gjirokastér Fakulteti i Edukimit dhe Shkencave Gjuhe-Letersi Shqipe

.Cabej" Gjirokastér rakilie 1 Edukimitdhe:Shikensave Mesuesi pér Arsimin Parashkollor

iv. "E.Cabej" Gjirokaster el Mesuesi pér Arsimin Fillor
iv. "E.Cabej" Gjirokastér

. "E.Cabej" Gjirokastér

.Cabej" Gjirokastér

Univ "L Gurakugi" Shkoder Fakulteti § Shkencave té Edukimit
Univ "L.Gurakugi" Shkodér Fakulteti i Shkencave té Edukimit

Finance-Kontabilitet

Pasqyra nr.1: KUSHTET EKONOMIKE TE NXENESIT DHE STUDENTIT PER DHENIEN E BURSES (VITI

MESIMOR 2013-2014)

Nr. Pérbérja familjare Pérfitojné bursa Perfitojné gjysmé | Me pagesé
e bursa
e ' ‘ Me 1€ ardhura Me (€ ardhura Me i€ ardhura
] SR 51 1A ’ mujore leke/frymé mujore leke/frymé mujore lekd/fryme
I | F‘ért miljet me 2 persona 1' Deri 3,200 3,200-4,600 Mbi 4,600 |
2 Perfamiljet me 3 persona i Deri 3,100 3,100-4,500 Mbi 4.500
3| Pérfamiljet me 4 persona Deri 3,000 3,000-4,400 Mbi 4,400
i) - Peér familjet me 5 persona Deri 2,900 2,900-4.300 Mbi 4,300
5 Pér familjet me 6 persona Deri 2,800 2,800-4,200 Mbi 4,200
6 | per familjet me 7 persona Deri 2,700 2,700-4,100 Mbi 4,100
* familjet me 8 persona ) | Deri 2,600 2,600-4,000 Mbi 4,000

Shénim. Nxénésit dhe studentét nga fshati pérfitojné bursé, kur familja pérfiton ndihmé ekonomike,
né varési t€ masés sé késaj ndihme, brenda planit t& akorduar pér secilén njési bazé t& qeverisjes

vendore.

Pasqyra nr.2 NIVELI | BURSES PER NXENESIT (VITI MESIMOR 2013- 2014) Né leké

Nr. | Kategorité ¢ bursave sipas shkollave Kuotat e bursgs Financimi Financimi
EX N Pérkuote | Shpenzime | Totalii nga nxénési 1183 shieti
. ushqimi | vetjake kuotés
1 | Shiollat 9-vjecare dhe té mesme L
T e Bura 6165 200 6365 0 6365
b)Gjysmé bursa | 6,165 200 6,365 3,182 3,183
T o)Me pagesé 6,165 200 6,365 6.365 0
2 Shkollae Mjeshtéris¢ Sportive dhe Arsimi I : i
Special : } {
)Bursa 6,683 200 6383 | 0 6883 |
~ b)Gjysmé bursa 6683 | 200 688 | 3ml | 3am |
¢)Me pagesé + 6,683 200 6883 1 6,663 i 0’ i
3 Nxénésit jetimé 6,683 200 I 63883 : 0 | 6,883 J
_Pasqyra nr.3; NIVELI I BURSES PER STUDENTET (VITI MESIMOR 2013-2014) N¢ leké
Nr. Kategorité e bursave sipas shkollave Kuotat e bursés Financimi Financimi 2
i Pér kuote Shpenzime Totali i nga studenti nga sheti
[ ushqimi | veteke Kuotes
Iniversitetet, Akademia e Arteve dhe
i shkollat e tjera té larta ¥
| a) Bursa 6,900 2,000 8,900 O 8.900
o TB) Gjysmé bursa 6,900 2,000 3,900 4,450 4450
17¢) Me pagese 6,900 2,000 8,900 8,900 0
:é_jr?";\kademiae Edukimit Fizik dhe Sporteve i
| a)Bursa 7410 2,000 9,410 0 9,410
1 b)Gjysmé bursa 7410 2,000 9,410 4,705 4,705
T T oMe pagese 7410 2,000 9,410 9,410 0

Pasqyra nr.4:

N 3 Njésia matése | Normadltore Vlera energjetike (n€ | Cmimi mesatar Vleradnorc
e | kealy né leké ne leke
Buké gam | 350-400 977 100 35
= Makarona gram 30 107 120 36
3 Oz gram | 30 109 150 45
"4 | Sheger . gram 40 157 100 . 4
5| Fasule gam | 30 %3 150 45
6 | Perime gem | 130 27 100 13
7 | Fuma  gram 100 ;i 42 100 10
8 Ve gam | 30 270 180 54
O Gape eam | 20 : 152 531 1062
10 & ‘Mlsh i U0 115 750 525
[iee, gram | 25 40 400 e
12 E | S 9% 2SO
B3 Ve ) kokérr | 1 42 12 12
147 T Qumesht gam | 200 98 80 16
15 | Patate gram | 200 170 " 40 8
16 | Nénprodukte mishi gram i 30 100 400 12
| Kuota ditore ; | 2712 206

“Shénim, Eshté ¢ domosdoshme qé nxénési t& marré kuotén ditore né leké dhe né kalori, ndérsa gramaturat dhe lloji i ushqimit mund t€ ndryshojné sipas
ményve t& ndryshme, sipas gmimeve qé ofrohen nga konkurrenca e né proceisin ¢ prokurimeve publike dhe ndikimit t¢ faktoréve té tjeré (gramaturat e
normés ditore né pasqyré jané pérdorur pér efekt planifikimi).

nr.5 :KUOTAT FINANCIARE SIPAS NORMAVE NE NATYRE PER USHQIMIN E STUDENTEVE(VITI MESIMOR 2013 -2014)

EMERTIMI Njésia matése Norma Vlera energjetike (ng Cmimi mesatar | Vlera ditore ng |
Lo 7__; ditore kcal) né leks leké i
gam 350400 117 100 35 '
gam | 30 107 120 ol
gam | 40 5 150 |
gam | 40, i57 100 R
gam | 40 124 150 ‘
gam | 120-130 27 100 2
gam | 100 42 100 10 |
_ gram 40 360 180 72 |
9 | Gialpe gam | 20 152 531 062 |
10| Mish : gam [ 50000 140 750 60
U Djathe gam | 4 66 400 168
12 | Regl gram a4 ) 190 it 11
13 patate am | 200 170 40 3
T4 T Qumésht T gram 200 98 30 16
5 Veze kokérr | 1 e 12 2
16| Nenprodulde mishi eram 30 100 400 i
Lss ; Kuota ditore 3,037 | 230 |
‘_f.‘:l_gqxrl nr.6 KUOTAT FINANCIARE TE VESHMBATHIES (VITI N_IESIMOR 2013-2014)
Nr. | Emértimi | Kuota financiare né leké e veshmbathjes pér njé vit kalendarik
I oA Per fémijét e arsimit special i 7,000 (shtaté mijé) leke
i

2 Perjetimet 10000 (dhjete mije) Teke |

